
Quinquaginta  jam  elapsi  sunt  anni,  quum  Vir  summus  atque 
praeclarus,  Benedictus  noster,  summis  in  arte  Asclepiadea 
honoribus  ornaretur. 

Adest  dies  festus  semisaecularis,  qui  decem  lustrorum 
memoriam  revocat  magnis  rebus  insignium,  qujis  ad  lectos 
aegrotorum  atque  in  cathedra  professorum  pari  semper  in- 
dustria gessit  Vir  illustrissimus. 

Hunc  diem  discipulorum,  qui  frequentissimi  advolarunt, 
turba  laetis  precationibus  faustum  ominatur. 

Congratulatur  eum  civium  frequentia  atque  amicorum, 
qui  civem  optimum,  amicum  benevolum  piis  gratisque  vene- 
rantur animis. 

Non  ultimus  denique  hodie  adstat  hic  medicorum  in 
nostra  academia  ordo,  cui  ex  quadraginta  sex  annis  feliciter 
Tu  es  addictus.  Vir  illustrissime.  Decane  spectabilis! 


Non  est,  quod  Tua  in  nostra  academia  de  chiruigia  et 
ophthalmiatrice  merita,  quae  summa  sunt  aeternaque  laude 
digna,  hodie  recolamus. 

Pia  vero  vota  facimus,  ut  doctrinae  profunditate,  ex- 
perlentia  comprobata,  morum  integritate  per  multos  adhuc 
annos  nostro  ordini  decori  sis  atque  praesidio! 

De  fistulis  ventriculi  externis  et  chirurgica  earum  sana- 
tione accedente  historia  fistulae  arte  chirurgorum  plastica 

prospere  curatae. 


Fislulariim  venlriculi  nomine  eae  denotantur  fistulae,  quibus  ex  ven- 
triculo  aditus  patet  aut  in  cava  vicina  aut  ad  exteriora  per  integumenta 
abdominis  perforata. 

Frequentissimae  sunt  ventriculi  fistulae,  quae  per  integumenta  ab- 
dominis ad  exteriora  vergunt;  rariores  ad  interiora  conversae  vel  in  cavum 
pleurae  vel  in  saccum  pericardii  vel  in  duodenum  vel  in  oesophagum 
vel  in  intestina  tenuia  aut  crassa  vel  in  vesicam  felleam  vel  in  venam 
portae  permeant;  rarissimae  sunt,  quarum  ostia  patent  in  sacculis,  qui 
oblitis  intestinorum  ansis  haud  raro  formantur,  aut  in  cavis,  quae  neo- 
plasmatum suppuratione  detritorum  loco  exorta  sunt.  Quocirca  discer- 
nimus fistulas  ventriculi  externas  atque  fistulas  ventriculi  internas. 

Fistulas  venlriculi  externas  si  disjungere  velis,  respicias  ad  loca, 
quibus  ostia  earum  externa  hiant.  Inde  fit  denominatio  fistulae  ven- 
lriculi externae  epigastricae,  hypochondriacae,  umbilicalis,  aliarum. 

Fistulae  venlriculi  internae  appellantur  secundum  nomina  organo- 
rum, quae  cum  ventriculo  fistulis  conjuncta  inveniuntur.  Habes  igitur 
fistulam  ventriculi  internam  vel  duodenalem  vel  colicam  vel  abdomina- 
lem, aut  fistulas  gastrocolicas,  gastroduodenales,  gasiroabdominales. 


Definitio. 


Divisio 
secundum 
situm  fistu- 
larum. 

Divisio 

secundum 

modum 

transitus. 


Divisio 

secundum 

formationis 

modum. 


(Jastrosto- 

mia. 


Varia  esi  at([ue  nuilliplex  ratio,  qua  fistulae  transeant  ex  ventri- 
culo ad  exteriora.  Primum  aliae  fistulae  commemorandae  sunl,  quae 
libere  transeant  e ventriculo  ad  organa  vicina,  nullo  interposito  inter 
ostia  fistulae  cavo  intermedio.  Alia  est  ratio  earum  fistularum,  qua- 
rum inter  ostia  cavum  interpositum  est,  id  quod  in  fistulis  ventriculi 
externis  nonnunquam  accidit.  Quae  cava  sive  oblitis  intestinorum 
ansis  sive  emollitione  atque  detritu  carcinomatis  alicujus  formantur.  Ubi- 
cunque haec  adest  ratio  fistularum,  primum  e ventriculo  in  cavum  illud 
aditus  patet;  allero  deinde  ostio  fistula  e cavo  intermedio  ad  exteriora 
vergit. 

Formatio  fistularum  varia  est.  Aliae  enim  e ventriculo  originem 

O 

ducunt  atque  inde  ab  eo  ad  exteriora  tendunt,  aliae  externe  natae  ad 
interiora  ab  exterioribus  permeant.  Ulraque  formationis  ratio  in  uno 
casu  consociata  adesse  potest;  persaepe  vere  non  liquet,  quanam  via 
fistula  re  vera  ab  originis  loco  ad  finem  usque  migraverit. 

Recte  porro  disjunguntur  fistularum  ventriculi  praeternatura- 
lium  et  artificialium  genera,  (piorum  alteri  eae  addicuntur  fistu- 
lae, quae  sive  morbo  sive  vulnere  sive  alia  simili  causa  natae  sunt, 
alteri  eae  fistulae,  quae  chirurgorum  manu  in  pariete  abdominali  arte 
factae  sunt.  Simili  discrimine  disjungitur  anus  praeternaluralis  et 
anus  artificialis.  Quemodmodum  enim  chirurgi  ano  arte  facto  alimenta, 
quae  nutrilioni  jam  inservierunt,  nova  via  atque  insolita  egerere  stu- 
dent, ubi  faecium  dejectio  per  anum  naturalem  prohibita  est,  ita  fistula 
ventriculi  artificialis  eo  consilio  inciditur,  ut  alimenta  possint  immitti, 
ubi  oesophagi  canalis  sive  stricturis  e cicatrice  vel  carcinomate  ortis, 
sive  diverticulis  vel  tumoribus  prope  cardiam  ita  obstructus  est,  ut  peri- 
culum mortis  per  inediam  instare  videatur. 

Cujus  operationis,  quae  novissimis  temporibus  sine  eventu  quidem 
a Sedillot  et  Fenger  chirurgis  peracta  est,  rationem  atque  historiam 
criticam  enarraturos  ultra  fines  hujus  libelli  nos  progredi  necesse  esset. 
Quoliescunque  gastrostomia  instituta  est,  conditio  aegrotorum  erat  pes- 
sima infauslumque  eventum  praesagiebat.  Ex  malo  igitur  successu 

operationum  hujus  generis  hucusque  factarum,  de  dignitate  ac  pote- 
state operationis  universa  judicium  ferre  non  licet.  Immo  tantum  ab- 
est, ut  timide  haec  operatio  sit  abjicienda,  ut  omni  consideratione  digna 
videatur.  Neque  temere  lioc  judicium  fero.  Immo  sententia  mea  niti- 
tur experientia,  quae  docet,  plurima  ventriculi  vulnera  prospere  esse 
sanata  atque  gastrotomiam  in  brutis  animalibus,  (|uae  disquisitionibus 
de  dio-estione  inservierint,  fausto  cum  eventu  saepius  esse  institutam. 
Quis  porro  non  meminerit,  corpora  aliena  saepissime  gastrotomia  at({ue 
felicissime  ex  ventriculo  esse  desumpta  aliaque  corpora  aliena,  suppu- 
ratione exorta,  sponte  ac  feliciter  e ventriculo  esse  edita? 

Denique  certum  est,  prognosin  fistularum  ventriculi  praeternatu- 
ralium  faustiorem  esse,  quam  aliquis  credat,  id  quod  omnibus  persua- 
debitur, qui  historiam  fistularum  illarum  strenue  pertractaverint.  Nimi- 
rum prognosis  est  infausta,  ubi  propter  carcinoma  oesophagi  gastro- 
slomia  instituitur;  meliorem  eventum  operare  licet,  si  oesophagus  sola 
recluditur  strictura,  quae  ex  cicatrice  originem  duxit. 

Quum  vero  in  universum  stricturae  canalis  alimentarii  infaustis- 
sima sint  prognosi,  quod  ad  servandam  vitam  attineat,  aliquid  tamen 
operationi  tribuendum  erit,  in  qua  ultima  servandae  vitae  ratio  sita 
esse  videatur. 

Omissa  fistula  ventriculi  interna,  quae  plurimum  ex  carcinomate, 
raro  ex  vulneribus  atque  inflammationibus  ventriculi  originem  ducit, 
fistulae  ventriculi  externae  historiam  pure  ac  breviter  hoc  loco  enarra- 
turus sum,  auctorum  judiciis  consulto  praetermissis.  Nititur  descriptio 
quadraginta  casibus  et  quod  excurrit,  quorum  uni  ipsi  oculos  ac  ma- 
nus advertimus.  Ampliorem  rei  disquisitionem  atque  accuratiorem  alio 
tempore  in  lucem  sumus  edituri. 

Fistulae  ventriculi  externae  inter  rarissimos  numerantur  morbos. 
Omni  data  opera  nonnisi  quadraginta  sex  Inveni  hujus  morbi  exempla, 
nostrae  memoriae  ab  auctoribus  tradita.  Nomina  auctorum,  qui  fistulas 
ventriculi  externas  descripserint,  haec  sunt:  Anonymns^  Atkinson.  Balluf, 
Beaumont,  Bineaux^  Borelli^  Bopfmgensmrn  chirurgorum  par  nobile. 


Frequentia 
fisliil.  ventr. 
ext. 

Burroices,  Circaiid  (Richerand)^  Cooh^  Cornax,  Covillard,  Dieffenhach, 

I Etlmiiller,  Foube)%  Francus  Hildesius,  Garcia  y Garcia^  Gloire  (Petit)^ 

Godot^  Gomez^  Gooch^  Hamilton^  Helm^  Jacquinelle.  Klein^  Krause, 
Lessere\  Mentz^el^  Olberg^  Percij^  Pozzis,  Purrmann^  Raupbach,  Rinne^ 
Robertson^  Roinein,  Schulfers,  Steigerthal^  van  Swieten^  Truesfedt,  Wen- 
ker  fratres,  Wiehl^  vati  Wy.  Quibus  exemplis  equidem  novum  addidi, 
fistulae  plastica  chirurgorum  arte  fausto  cum  eventu  curatae. 

Aetas  aegr.  Aetatis  annos  agebant  aegroti  fistula  ventriculi  externa  laborantes 
varios,  intra  nonum  atqua  octogesimum. 

Genus  aegr.  Ex  aegrotorum  numero  unus  et  viginti  sexus  erant  virilis,  viginti 
vero  tres  sexus  alterius.  Frequentissime  apud  viros  causae  externae 
fistularum,  apud  feminas  abscessus  ventriculi  tamquam  causae  fistularum 
saepissime  sunt  accusandi. 

Observationes  de  fistulis  ventriculi  ex  tribus  fere  saeculis  redun- 
dant, inde  ab  annis  ante  millesimum  sexcentesimum  usque  ad  hos  dies 
factae. 


Locus  ac 
condit,  aegr. 


Aegrotorum  numero  homines  multorum  ordinum  continentur.  Sci- 
licet alius  ex  iis  servus  convector  erat,  alius  cursor  publicus,  alius 
litterarum  studiosus,  duo  agricolae,  tres  milites,  unus  digitabularius, 
unus  sartor,  unus  cursui  publico  praepositus,  unus  mendicator,  duae 
rusticae,  una  hortulana,  una  dispensatrix,  una  fabri  ferrarii  uxor,  una 
puella,  quae  acu  victum  quaesitabat,  una  mercatoris  uxor.  Reliqui  cu- 
jus ordinis  fuerint,  memoriae  non  est  traditum. 


Causae  vel  Causae  fistularum  ventriculi  externarum  aliae  sunt  externae,  aliae 

origo  morb. 

internae.  Commemorantur  inter  illas:  Cultri  ictus  ter,  venabuli  ictus 
bis,  plaga  temone  facta  semel,  lapsus  bis,  lapsus  de  equo  semel,  com- 
pressio semel,  dentis  aprini  ictus  semel,  teli  jactus  quater,  penicillum 
devoratum  semel,  suppuratio  ossium  foetalium  in  graviditate  extrauterina 
semel.  Ex  causis  internis  accusantur  carcinomata  bis,  gastritides  atque 
abscessus  ventriculi  vicies  ac  bis.  Semel  in  carie  costarum  causa 
fistulae  exortae  sita  esse  videbatur. 

Inler  causas  externas  fistularum  ventriculi  externarum  vulnera 
summi  sunt  momenti  quippe  quae  ventriculi  cavum  immissa  aperiunt 
eoque  efllciunt,  ut  coalescente  ventriculi  pariete  cum  pariete  abdomi- 
nali fistulae  exoriantur.  Aliae  fistulae  originem  ducunt  ex  contusis 
integumentis  abdominis  atque  ventriculi.  Ex  contusionibus  nascitur 
coalitus,  coalitum  sequitur  perforatio.  Sunt  porro,  quum  de  causis 
fistularum  externis  agatur,  corpora  aliena  accusanda,  quae  deglutita  tu- 
nicas internas  ventriculi  ita  irritant,  ut  inflammentur  primum,  deinde 
coalescant,  denique  perforentur  parietes  ventriculi  atque  abdominis. 
Prius  vero,  quam  causa  externa  data,  paries  thoracis,  vel  abdominis 
in  fistulae  modum  perforatur,  magna  puris  copia  gigni  solet,  quae 
accrescens  sensim,  tandem  ad  exteriora  erumpit,  abscessus  gastrici  no- 
mine denotata.  Aliis  exemplis  demonstratur,  puris  abscessum  primum 
ad  interiora  ivisse  magnamque  ideo  puris  copiam  sive  vomitu  sive 
cum  faecibus  esse  ejectam.  Fuere  denique  abscessus  gastrici,  qui 
eodem  tempore  ad  exteriora  quo  ad  interiora  exitum  haberent. 

Nonnullis  autem  exemplis  docetur,  destructionem  telarum  etiam 
ab  exterioribus  parietis  stratis  ad  interiora  versus  progredi  posse.  Quod 
quum  accidit,  cutis  scinditur  lentaque  subsequitur  profundiorum  partium 
destructio.  Porro  animadversione  dignum  videtur  in  nonnullis  fistula- 
rum ventriculi  exemplis  seu  vulneribus  seu  compressione  exortis  costas 
inde  ab  mali  initio  carie  fuisse  affectas.  In  aliis  exemplis  fistula  exorta 
demum  costae  morbo  correptae  sunt. 

Causarum  internarum,  quibus  fistulae  ventriculi  externae  gignun- 
tur, potissimae  sunt  ulcera  ventriculi.  Quae  ubi  adsunt,  vomitus  nun- 
’ quam  fere  absunt.  Coalescunt  ulceratione  exorta  parietes  gastrici  atque 
abdominales,  deinde  abscessus  ventriculi  formari  solent,  qui  lento  pro- 
gressu denique  exteriora  versus  rumpuntur.  Unum  exemplum  aliam 
fistulae  viam  atque  progressum  testatur.  Perforato  scilicet  ventriculi 
pariete  contenta  gastrica  in  cavum  abdominale  transiisse  videntur.  Inde 
peritonitis  exoriebatur  ansisque  intestinorum  oblitis  cavum  quoddam 
natum  esse  videtur,  quod  insequente  tempore  ad  exteriora  viam  sibi 


Causae  ex- 
ternae. 


Causae  in- 
ternae. 


s 


Histor,  nat 
fist.  ventric 

Aperturae 

situs. 


Mensura 

ostiorum 


patefecit.  Quod  quum  factum  esset,  ad  ventriculum  aditus  patebat  cavo 
quodam  intermedio.  Simile  quid  accidit,  quum,  emollito  ventriculi  car- 
cinomate aliquo,  per  cavum  emollilione  ac  detritu  formatum  meatus 
(isliilae  ad  exteriora  vergit. 

In  omnibus  fere  exemplis  commemorantur  indammationes  peritonei 
in  superficie  organorum  ventriculo  proximorum,  hepatis,  lienis,  omenti, 

aliorum. 

Haec  est  origo  fistularum  ventriculi  externarum,  quarum  naturam 

accuratius  jam  descripturi  sumus. 

Quum  ad  ostia  fistulae  externae  respicis,  secundum  exempla  ab 

auctoribus  tradita  banc  eorum  tam  in  pariete  abdominali  quam  in  ven- 
triculo situm  invenis.  Ostium  exterius  repertum  est  ter  decies  m 
regione  umbilicali,  septies  in  regione  hypochondriaca  sinistra,  semel  in 
regione  hypochondriaca  dextra,  sexies  in  regione  epigastrica,  quater 
in^regione  ventriculi,  bis  sub  ipsa  papilla  mammae,  semel  In  musculo 
recto  abdominis,  bis  inter  costas  spurias  (una  vice  inter  tertiam  et  quar- 
tam altera  vice  inter  sextam  et  septimam,  4'/,  cenlim.  ad  exteriora 
versus  ab  apice  processus  xiphoidei),  semel  prope  processum  xi- 

plioideum. 

Ostium  gastricum  fistulae  inventum  est  ter  in  pyloro,  quater  iii 
parte  media  a^nteriore,  semel  in  cardia,  semel  in  fundo,  semel  in  cur- 
vatura superiore,  ter  in  magna  curvatura  prope  ad  fundum,  semel  iii 

magna  curvatura  media. 

Plurimum  igitur  haerent  ostia  fistularum  exteriora  in  regione  hy- 
pochondriaca sinistra.  Eadem  vero  occurrunt  in  regione  umbilicali 

■ • Semel  ostium  locum  tenebat  in  regione  hypo- 

atque  in  epigastrio.  Sieinei  usuum 

chondriaca  dextra. 

Interiora  fistularum  ostia  sinistram  ventriculi  dimidiam  partem  sae- 
pissime tenent,  «aro  pylorus  perforatus  est.  , „ . ^ 

Mensura  ostiorum  fistularum  nostrarum  vana  est.  Sunt 
alia,  quae  dimidii  capitis  aculae  magnitudinem  aequent  alia  lacunmu 
formant  mensuram  plurium  digitorum  quadratorum  explentem,  in  qua 


9 


morsa  coslariim  et  carlilaginum  costalium  deficiunt.  In  aliis  exemplis 
auctorum  memoriae  traditis  mensura  ostiorum  minus  certe  definita  est. 
Semel  ostium  lentis,  semel  pisi,  bis  digitorum,  semel  pollicis,  semel  duo- 
rum digitorum,  semel  calami  scriptorii,  semel  globi  sclopelarii,  semel 
monelae  quindecim  soldorum  magnitudine  fuisse  dicitur.  In  aliis  ex- 
emplis mensura  ostiorum  accuratius  notatur.  Unum  ostium  3 — 4'^', 
alterum  4 — 5^",  tertium  3 centimelra  longum  atque  2'"  latum  fuisse 
dicitur.  Semel  ostium  diametrum  habebat  novem  linearum;  semel  digiti 
dimidii,  semel  unius  digiti  magnitudine  erat.  Deinde  ostium  comme- 
moratur 1"  8'"  longum  et  IU"  latum  (in  ventriculo),  alterum 
montii)  18"'  altum  et  9"'  latum,  tertium  (Circaud)  circuitum  habebat 
duorum  digitorum  et  dimidii. 

Margines  fistulae  plurimi  carent  limbo  membranae  mucosae.  Ob- 
tusi ac  crassiores  esse  solent. 

Forma  fistulae  esse  solent  seu  rotunda,  seu  ovali,  seu  angulari, 
seu  irregulari,  seu  fissurae  simili. 

Loca  fistulae  propinqua  crassiora,  epithelio  orbata,  aut  callosa  et 
cicatricosa  esse  solent. 

Inter  mala,  quae  ad  fistulas  accedant  secundaria,  habenda  sunt 
meatus  laterales,  prolapsus  parietis  gastrici  valvulae  instar,  caries  co- 
starum, substantia  ossea  in  spatio  intercostali  de  integro  nata,  alia. 

Qui  fistularum  meatus  recta  via  ab  exterioribus  ad  ventriculum 
tendunt,  ii  breves  sunt  nec  raro  licet,  ostio  eorum  latius  patente,  ven- 
triculi cavum  inspicere  gaslrisque  colorem  atque  motus  observare.  Aliae 
fistulae  oblique  descendunt  a dextro  latere  ad  sinistrum  plurimum  con- 
versae. Hoc  fistularum  genus  ubi  vides,  meatus  fistulae  fissas,  loca 
propinqua  cuniculis  tamquam  suffossa  cavaque  minora  ad  abscessus  ma- 
gnum cavum  adjacentia  invenies.  Ubi  vero  inter  ostia  fistulae  cavum 
medium  interpositum  est,  longitudo,  latitudo  et  directio  meatus  multi- 
variae  sunt.  Sacco  similis  esse  atque  in  cavum  carcinomatis  vel  in  ca- 
vum abscessus  inter  ostia  fistulae  intermedium  transire  solet. 

Inter  symptomata  fistularum  ventriculi  praecipua  atque  singularia 
chymi  ejectio  est  potissimum.  Contenta  vero  ventriculi,  vulnere  vel  con- 
tusione e regione  ventriculi  acceptis,  seu  gastritidis  symptomatibus  prae- 
ffressis,  aut  subito  exeunt  aut  serius,  crusta  ulceris  in  ventriculi  pariete 
exorti  elisa.  Ictibus  telorum  vel  ensium  acceptis,  omnia,  quae  comesta 
sunt,  parum  mutata  ad  exteriora  evolvuntur  ipso  vulnerationis  momento. 
Si  vero  ex  gastritide  atque  ex  abscessu  ventriculi  (seu  conjuncto  cum 
ulcere,  seu  non  conjuncto)  fistula  exorta  est,  alia  nascitur  symptoma- 
tum series.  Saepe  cruciatus  atque  tentationes  aegrotorum  diutinae 

antecedunt  aperturam  fistulae.  Quae  tentationes  nonnumquam  plus  vi- 
ginti  annis  explent  cum  frequenti  vomitu  consociatae.  In  aliis  exemplis 
vomitu  aegroti  non  vexabantur.  Subinde  in  regione  ventriculi  tumor 
concrescit,  qui  tempore  aliquo  praeterlapso  rumpitur.  Tumoie  lupto, 
pus  emanat  citoque  subsequuntur  seu  tardius  cibi  proxime  comesti. 
Chymi  igitur  eflluvium  potissimum  est  symptoma  fistulae  ventriculi  na- 
tae, praeter  ea,  quae  de.  origine  et  de  progressu  morbi  anamnesis  nos 
docuit.  Comesta  nisi  sponte  scaturiunt,  fac  ut  aegrotus  tussiat  vel  pres- 
sionem exerceat.  Denique  considerandae  sunt  sedes  atque  directio  mea- 
tus fistulosi,  quae  cathetere  argenteo  immisso  optime  dijudicatur.  Ca- 
theter immissus  si  libere  in  magno  cavo  moveri  sentitur,  fistulam  in 


ventriculum  descendere  recte  nobis  persuadetur. 

Diagnosis  nititur  symptomatis  modo  enarratis.  Quam  ut  accura- 
tius definiamus,  adjectivis  loci  utimur,  quae  supra,  quum  de  divisione 
fistularum  ventriculi  ageremus,  commemorata  sunt.  Fistulas  enim  ven- 
triculi dicimus  seu  epigastricas  seu  valvulares  seu  alias. 

Prognosin  non  infaustam  esse  facile  nobis  persuademus,  ratione 
habita  spatiorum  temporis,  per  quae  fistulae  manserint.  Unius  aegroti 
fistula  per  aliquot  dies  mansit,  deinde,  per  multum  temporis  clausa, 
denuo  recrudescebat.  Ad  octavum  usque  vel  decimum  diem  fistula  per- 
duravit una,  ad  quartam  usque  septimanam  una,  ad  vicesimum  sextum 
diem  una,  ad  sextam  usque  septimanam  una*,  per  unum  mensem  duae, 
per  binos  menses  una,  per  ternos  menses  duae.,  per  annum  una,  per 

annum  el  qiiatuor  menses  una,  per  annum  et  dimidium  una,  per  duos 
annos  atque  quadrantem  una,  per  duos  annos  et  dimidium  una,  per 
quinque  annos  una,  per  quinque  annos  el  quinque  menses  una,  per 
senos  annos  duae,  per  septenos  annos  duae,  per  octonos  annos  duae, 
per  undecim  annos  una,  per  duodecim  annos  una,  per  octodecim  annos 
una,  per  viginti  septem  annos  una,  per  triginta  et  quinque  annos  una 
fistula  mansit.  Hanc  exemplorum  seriem  aetatemque  multorum  aegro- 
torum provectam  quicunque  consideraverit,  facile  concedet,  malum  no- 
strum vitae  aegrotorum  haud  nimis  esse  infestum.  Multi  certe  durante 
morbo  male  nutriebantur,  quum  ventriculus  coarctatus  atque  irritatus 
cibos  non  amplius  retineret,  sed  ejiceret,  ideoque  nulla  fieri  posset  in 
intestinis  digestio. 

Restat,  ut  exempla  conferamus,  quae  doceant,  quem  exitum  malum  Exitus 
, , , morbi, 

nostrum  habere  soleat. 

Novies  ex  fistula  ventriculi  mors  evenit,  ter  confectione,  bis  fe- 
bri hectica,  bis  phthisi  accelerata.  Viginti  exempla  atque  unum  morbi 
noslri  nobis  tradita  sunt,  quae  non  consanuerint.  Undecim  exempla 
consanuerunt,  quorum  aliud  paucis  septimanis  praetermissis,  aliud  intra 
triginta  dies,  aliud  sex  septimanis  praeterlapsis,  aliud  undecim  mensibus 
exactis  faustum  habuit  exitum. 

Quae  cum  ita  sint,  licjuere  videtur,  sanationem  mali  non  esse  spe- 
randam, nisi  brevi  post  ortum  tempore  evenerit.  Haec  vero  sententia 
illius  temporis  solum  exemplis  comprobatur,  quo  chirurgi  malo  opera- 
tione mederi  non  conarentur. 

Post  mortem,  corporibus  dissecatis,  haec  animadversa  sunt.  Inve-  Seci.  cadav. 
nerunt  medici  semel  ventriculum  perparvum,  bis  pylorum  valde  angu- 
stum, semel  scirrhum  ventriculi,  semel  scirrhum  inter  ventriculum  atque 
parietem  abdominalem,  semel  massam  cicatricosam  inter  ventriculum  et 
costas  at(pie  substantiam  osseam  in  spatio  inter  costam  octavam  atque 
nonam  intermedio  formatam,  quinquies  cum  hepate,  semel  cum  umbi- 
lico, semel  cum  liene  ventriculi  coalitum.  In  uno  corpore  duo  meatus 

reperti  sunt,  quorum  alter  supra  pylorum,  alter  in  duodenum  descen- 
dens exitum  haberet. 

Quam  vim  Sunt  exempla  memoriae  tradita,  quae  doceant,  aliquos  aegrotos, 

qui  hoc  malo  laborarent,  tam  opportuna  fuisse  valetudine,  ut  revera  cor- 
pus  facerent. 

Quod  nimirum  fieri  nequii  nisi  si  per  fistulae  naturam  atque  silum 
licet,  ut  cibi  majorem  intestinorum  pariem  permeent.  Alii  aegroti  fistu- 
lis ventriculi  laborantes  per  multos  annos  bene  valuerunt,  dein  sensim 
macescebant.  Alii  per  omne  tempus,  quo  malum  vigebat,  doloribus 
atque  labe  in  vitae  discrimine  versabantur.  Per  phlhisin  postremo  a 
vita  discedebant.  Alii  denique  disruplis  adhaesionibus,  effluxis  in  ca- 
vum peritoneale  succis  gastricis  atque  peritonitide  lelhali  exorta,  vel 

ex  carcinomate  periere. 

Reliquum  est,  ut  breviter  enarremus,  quonam  modo  organa  ipsa, 
in  quibus  fistulae  ventriculi  haereant,  malo  commutentur.  Loca  fistulis 
vicina  ex  inflammalione  inlumescunl  atque  epithelio  orbantur;  ipse  mea- 
tus in  dies  magis  fit  callosus;  ventriculus  angustior  redditur.  Prae 
ceteris  ventriculi  partibus  portio  pylorica  atque  pylorus  ipse  corrugatur. 
Tractus  intestinalis  contrahitur,  atque  tantopere  attenuatur,  ut  pelluceat. 
Summi  vero  dolores  eo  nascuntur,  quod  coalitu  ventriculi  cum  organis 
vicinis  motus  ejus  naturales  atque  depletio,  si  cibo  repletus  est,  valde 

prohibeantur. 

Therapia.  Imminente  fistulae  ventriculi  ortu  maxime  opus  est  eam  praever- 

Cura  prae-  Vulneribus  igitur  ventriculi  acceptis  primum  sutura  ventriculi  se- 

orwni.  eundum  leges  suturae  intestinalis  facienda  est,  si  quidem  vulnus  ven 
triculi  acu  tangere  licet.  Saepe  hoc  experimentum  bono  fuit  eventu. 
Ubi  vero  vulnus  ventriculi  corripere  non  licet,  fieri  potest,  ut  oppor- 
tunum videatur,  vulnere  exteriore  dilatato,  ventriculi  vulnus  quaerere 
atque  sutura  recludere.  Luculenta  ejus  generis  exempla  Purrmannus 
aliique  memoriae  tradidere.  Si  vero  certis  causis  impellimur,  ut  ab  hac 
operandi  methodo  abstineamus,  quippe  quae  non  sine  magna  aegroti 
tentatione  fieri  possit,  prae  omnibus  studendum  est,  ut  peritonitidi  oc- 

curratur.  Recluso  igitur  parietis  abdominalis  vulnere,  cubitus  supinus 
diuturnus,  remedia  omnis  generis  antiphlogistica  et  levis  partium  lae- 
sarum compressio  commendanda  erunt.  Opii  usus,  in  morbis  tractus  in- 
testinalis tam  opportunus,  a nonnullis  medicis  tamquam  inutilis  rejicitur. 

Si  vero  nihilo  secius  abscessus  nascitur,  summae  quieti  aegrotus 
tradendus  est.  Sutura  deinde  soluta  eruptioni  puris  ad  exteriora  ver- 
sus favemus,  cataplasmata  imponimus  atque  prohibere  studemus,  quomi- 
nus adhaesiones  dilacerentur,  neve  contenta  in  cavum  peritoneale  defluant. 
Abscessus  mature  incidatur  atque  cavum  ejus  apertum  accurate  lapide 
infernali  tangatur  omnino  necesse  est.  Pauca  inter  curam  atque  levia 
tantum  alimenta  aegroto  porrigantur,  quem  sine  intermissione  supinum 
cubare  oportet. 

Si  ex  gastritide  laborat  miser  aliquis,  sive  cum  ulcere  ventriculi 
consociata  seu  simplice,  officiamus  morbo  atque  praevertamus  abscessum 
ventriculi  quiete  diuturna,  cubitu  supino,  remediis  contra  ulcera  ventri- 
culi commendandis  atque  methodo  antiphlogistica.  Semper  oportet  ani- 
mum oculosque  aegrotis  advertere,  quum  lente  ac  occulto  morbus  per 
annos  progrediatur  facileque  recurrat. 

Corpora  aliena,  quae  in  tunicas  ventriculi  internas  demittuntur  at- 
que ad  exteriora  versus  eas  perforant,  incisione  facta  caute  per  absces- 
sum extrahuntur,  quem  ipsa  formaverunt.  Haec  operatio  saepe  pro- 
pterea  periculosa  est  et  anceps,  quia  paries  ventriculi  parum  adhaeret 
ad  parietem  abdominalem.  Dilatatio  rupturae,  quae  sanguine  non  pro- 
fuso fieri  potest,  incisioni  saepe  praeferenda  erat.  Post  extractionem 
corporis  alieni  favetur  suppurationi.  Dilatatione  rupturae  facta,  opera 
datur,  ut  pus  libere  ex  abscessu  effluere  possit,  deinde  cavum  absces- 
sus diligenter  lapide  infernali  tangatur.  Gastrotomiae  huc  usque  satis 
bonum  eventum  habuere,  raroque  tantum  ne  suboriantur  fistulae,  exti- 
mescendum est. 

Si  praeter  exspectationem  fistula  evenit,  primum  videndum  est, 
num  vulnus  exortum  cito  recludatur.  Quod  nisi  factum  est,  omni  opera 
nitimur,  ut  conditionem  vulneris  meliorem  reddamus.  Optimum  erit  re- 

media  irritantia  vulneri  imponere,  cutem  pure  suffossam  incidere,  puri 
liberum  exitum  parare,  lapidccpie  infernali  strenue  uti.  Ante  vero 
omnia  supinum  cubare  paulumque  cibi  sumere  jubeatur  aegrotus.  Inde 
sperandum  est  fore,  ut  exoriantur  granulationes  bonae  atque  laudabiles, 

quae  vulnus  recludant. 

Omnibus  autem  bis  remediis  frustra  adhibitis  fistulaque  manente 
ad  curam  refugiamus  necesse  est  seu  palliativam  seu  radicalem. 

Cura  pailiativa  primum  ad  curam  aegroti  generalem  spectat,  quam, 
quum  alia  sit  alifl  morbi  naturd,  hoc  loco  adumbrare  non  licet,  deinde 

ad  (istulain  ipsam. 

In  primis  attende  animum  ad  loca  fistulae  vicina.  Ne  excoriatio- 
■ nes  suboriantur,  supinum  cubare  oportet  aegrotum,  ut,  quantum  fieri 
potest,  retineantur  contenta  ventriculi.  Locum  deinde  affectum  saepius 
lava,  consperge  eum  pulvere  magnesiae,  impone  fomentationes  leviter 
adstrino-entes,  ut  e.xeinplis  utar,  aquam  plumbi  vel  solutionem  argenti 
nitrici  " Non  minus  faustum  erit  loca  circum  fistulam  jacentia  aut  ve- 
sica bovina  aut  illis  cuticulis,  quibus  utuutiir  bracteatores,  aut  collodio 
aut  glYcerino  contegere.  Levis  deinde  compressio,  quae  pilis  seu  spon- 
giis seu  pulviilis  Heri  potest,  idonea  esse  solet  ad  ostia  fistularum 

coarctanda. 

Fistulas  ipsas  chirurgi  seu  cingulo  simplice  seu  linteis  compressis 
seu  obturamentis  e glandibus  quercinis  factis,  seu  emplastris  impositis 
recludere  solebant.  Maxime  idoneus  erat  emplastri  adhaesivi  striatim 

dissecali  usus,  quo  aperlura  fislulae  conlraherelur. 

Equidem  praefero  pilas  aere  repletas  e gumini  Cautschuck  vuica- 
nisato  facias  vel  pilas  pulvillo  elastico  instructas.  Opportuna  edam  in- 
eoumenta  e corio  fac, a,  tenuibus  compressis  linteis  instructa,  quae  vel 
. e,:,ere  chalybeio  vel  cingulo  elastico  ad  fistulae  aperturam  apprimuntur^ 
Hunc  apparatum,  si  minus  firmiter  ad  fistulae  locum  adhaeret,  affiga  ad 
■camisolium  leve  elasticum,  nisi  forte  habenis  supra  perinaeum  a q e 
pelvim  deductis  et  fasciis  supra  humerum  extensis  prohibere  maus, 
uominus  sursum  ve,  deorsum  ducatur.  Obturamenta  cave,  ne  in  aper- 

luram  fistulae  immittas,  quia  ostia  iis  dilatantur.  Valde  idonea  esset 
forma  quaedam  (Moule  Francogallorum)  e gutta  percha  facta,  quae  sine 
ullo  detrimento  fistulam  clauderet.  Haec  vero  substantia,  id  ({uod  do- 

t 

lendum  est,  in  nuda  cute  nunquam  fere  ferri  solet. 

Quomodo  ciborum  exitum  prohibere  studemus,  jubemus  aegrotos 
in  cubitu  supino  vesci  atque  concoquere  cibos,  vetamus  eos  magnam 
una  vice  ciborum  copiam  sumere  probibitis(jue  alimentis  stimulantibus 
commendamus  victum  blandum,  lac,  ova,  carnem  albam.  Alimenta  ante 
coenam  conterantur,  deinde  ab  aegrotis  sedulo  mandantur  atque  saliva 
involvantur  necesse  est.  Contra  pyrosin  alcalia  similiaque  remedia 
porrigantur.  Dolore  post  coenam  intolerabili  exorto  fascia  relaxetur,  ut 
comesta  liberum  habeant  exitum.  Aegroti  saepius,  (juam  fieri  solet,  sed 
paulo  cibi  vesci  debent,  quoniam  fame  dolores  moventur. 

Si  feliciter  evenerit,  ut  dilatatio  fistulae  prohibeatur,  raro  accidit, 
ut  paries  ventriculi  posterior  prolabatur.  Quum  vero  ostium  fistulae 
late  patet  atque  ventriculus  facile  irritabilis  valde  contrahitur,  fieri  pot- 
est, ut  paries  ventriculi  prolabatur.  Quod  quum  factum  erit,  necesse 
est,  placide  reprimantur  prolapsa.  Raro  autem  fertur  repressio.  Ma- 
gno cum  dolore  et,  cui  vix  ullo  modo  obsisti  potest,  ventriculus  fa- 
sciam e vulnere  ejicit.  Quapropter  raro  tantum  fascias  atque  appara- 
tus in  ostia  fistularum  immissa,  sed  plurimum  appositas  tantum  fascias 
in  usum  vocare  possumus.  Plurimum  vero  valet  ad  prohibendum  pro- 
lapsum ventriculi  diminutio  aperturae  fistularis.  Quocirca  cura  ostia 
fistularum  seu  omnino  tollenda  seu  comminuenda,  omnium  remediorum 
ope,  quae  ad  diminuendum  vulnus  facere  possunt. 

Omitto  praecepta,  quae  legibus  chirurgiae  generalis  praescribuntur. 
Cubitu  supino  omnino  opus  est  ad  curam  radicalem,  aeque  atque  diaeta 
supra  jam  descripta.  Obturatio  listulae  ipsius  seu  cauterisatione  fit 
seu  compressione  seu  plastica  organica,  quae  dicitur. 

Ipso  atque  solo  cubitu  supino,  accedente  cura  seu  locali  seu  uni- 
versali, fistulae  ventriculi  haud  raro  sanantur,  etiamsi  per  annos  inter 
ambulationem  duraverint.  Sufficit  vero  cubitus  supinus  ad  malum  sa- 

nandum  non  nisi  in  exemplis  levissimis,  in  quibus  nisus  quidam  faustus 
ad  formandas  granulationes  adest. 

Dieffenhach  ferri  candentis  coniformis  cautum  atque  plus  semel 
repetitum  usum  opportunum  invenit,  certe  vero  alia  quoque  cauteria 
seu  actualia  seu  potentialia  non  sine  fructu  in  usum  vocarentur.  In 
primis  suadendum  est,  ut  in  fistulis  angustis  cauterium  electricum  ad- 
hibeatur, quum  ad  limbum  membranae  mucosae,  siquidem  adsit,  delen- 
dum, tum  ad  granulationes  excitandas. 

In  universum  cauteria  maxime  sunt  idonea  ad  angustarum  fistu- 
larum curationem.  Necesse  vero  est  non  in  meatum  solum  fistulosam 
ea  induci,  sed  ad  loca  quoque  adjacentia  ea  adhiberi. 

Facile  nimirum  intelligilur  costas  morbo  laesas  simul  cum  fistulis 
esse  curandas.  PnvvmQmius  tales  costas  ferro  depectebat,  Bcoumont 
apud  St.  aiartimm  costam  resecuit,  fistula  vero  non  sanata  est. 

Ex  serie  fistularum  ventriculi,  quae  per  annos  manserint,  usque 
ad  nostros  dies  tres  tantum  sanatae  sunt.  Exemplum  Ettmuellerianum 
per  complures  annos  duravit  soloque  cubitu  supino  sanatum  est.  Ex- 
emplum Franci  lUldesii,  quod  per  multum  temporis  mansit,  impositis 
herbis  variis  contritis  sanatum  est.  Romeinii  denique  exemplum  fistu- 
lae ventriculi,  ex  qua  per  complures  menses  comesta  exibant,  sanatum 
est,  postquam  ossa  foetalia  e venire  feminae  extra  uterum  gravidae, 
extracta  sunt.  Quamdiu  duraverit  exemplum  Dieffenhachii.,  priusquam 
cauterio  actuali  sanatum  sit,  memoriae  non  traditum  est  neque  notum 
est,  num  penitus  atque  in  omne  tempus  clausa  manserit  fistula  nec  ne. 
Necesse  vero  est  statuamus,  in  omnibus  hisce  exemplis  magnum  ad- 
fuisse ad  conclusionem  fistulae  nisum,  quia  remotis  causis  nocentibus, 
ambulationem  dico  atque  corpora  aliena,  apertura  fistulae  facile  ac  ce- 
leriter sine  magna  opera  clauderetur.  In  universum  operationes  ad 
fistulas  concludendas  non  nisi  a Dielfenhachio  atque  a me  in  usum  vo- 
catae sunt.  Quapropter  dolendum  est,  exemplum  Dieffenbachn  sede- 
cim tantum  verbis  esse  enarratum  ideoque  parum  facere  ad  rem  no- 
stram illustrandam. 

Plasticam  organicam  (vide  historiam  morbi  annexam)  vel  curatio- 
nem mali  nostri  scalpelli  ope  peragendam  ipse  primus  et  fausto  qui- 
dem cum  eventu  institui. 

Ex  doctorum  virorum  ordine  plurimi  curam  radicalem  omnino  omi- 
serunt. Quorum  alii  hanc  curam  necessariam  esse  plane  negaverunt, 
quia  malum  ab  aegrotis  tam  diu  satis  bene  ferretur;  alii  curationem 
mali  radicalem  fieri  posse  non  statuerunt,  quia  succum  gastricum  sub- 
stantiam de  novo  formatam  iterum  iterumque  delere  necesse  esset. 
Itaque  Wernher  et  Berard  soli  sunt,  qui  plasticam  organicam  fieri  sua- 
deant chirurgi. 

lam  igitur  in  hoc  capite  gravissimo  commentationis  nostrae,  in 
quod  documenta  omnium  nostri  mali  exemplorum  gravissima  collegi, 
meas  adjungo  ad  experimenta  aliorum  experientias. 

Berard  et  Wernher  hanc  curationis  methodum  cum  rationis  legi- 
bus consentaneam  esse  censent,  quamquam  Wernher  putat,  actiones  gra- 
viores, quae  aegrotis  aliquo  modo  periculum  inferre  possint,  non  esse 
instituendas.  Certe  necesse  est,  in  hunc  finem  nitatur  chirurgus,  ut 
aut  cutem  alferat  fislulaeque  ostium  contegat,  aut  obturamentum  or- 
ganicum in  aperturam  fistulae  ingeneret.  Hae  actiones  plurimum  sine 
ullo  periculo  fieri  possunt.  Prosperam  vero  ex  iis  eventuram  esse  mali 
curationem  in  iis  tantum  exemplis  sperare  licet,  in  quibus  parva  tan- 
tum pars  parietis  abdominalis  atque  gastrici  abest. 

Plasticae  organicae  usus  maxime  commendandus  est,  vel  potius  solum 
habet  locum,  quum  fistulae  praebentur  sive  fissae,  sive  parvae  rotundae, 
quae  in  pariete  costali  haereant.  Contra  in  pariete  abdominali  laxo 
maxime  quadrat  sola  resectio  labiorum,  quae  ostia  fistularum  formant. 

Resectionem  marginum  aperturae  fistularis  si  quis  instituere  velit, 
hanc  agendi  methodum  sequatur  necesse  est.  Primum  incidat  margines 
usque  ad  loca  fistulae  profundiora,  sed  cautissime,  ne  adhaesiones  dila- 
cerentur; deinde  claudat  suturis  nodosis  firmissimis  arctissime  atque 
dense  totam  fissuram.  Ut  omnia  prospere  eveniant,  ventriculum  vacuum 
esse  oportet.  Morphium,  glacies,  levis  compressio  loci  laesi,  epi- 

themata  frigida,  cubitus  supinus  adhibenda  sunt  in  curatione  operatio- 
nem insequente.  Faustissimo  exitu  posito,  coalesceret  fissura  per  to- 
tum meatus  decursum.  Oportet  suturas  per  longum  tempus  remaneant 
in  vulnere. 

Insertio  Ad  cutem  in  locum  fistulae  inserendam  adduci  oportet  cutem, 

cutis,  quae  • • i 

mobilis  poslquam  mobilis  reddita  est.  Efficitur  vero,  ut  cutis  loco  suo  moveri 

reddita  est.  quum  incisionibtis  lateralibus  factis,  tum  marginibus  solutis.  Totus 

vero  fistulae  meatus  hac  operatione  facta  per  primam  intentionem  nun- 
quam coalesceret.  Prima  reunio  in  cute  sola  fieret,  profundiora  vero 
fistulae  loca  ventriculum  versus  sita  granulationibus  exortis  demum 
coalescerent. 


Tertia  extat,  qua  cutem  inserere  liceat,  ratio,  ea,  qua  ipse  usus 
sum.  Resecatur  fistulae  rima  usque  ad  profundiora  loca,  solvuntur  mar- 
gines, inciditur  sectio  parallelos  longa,  \%  — 2'4"  a fistulae  apertura 
distans.  Insequitur  deinde  solutio  pontis,  qui  dicitur,  hac  sectione  facti 
atque  reunio  fissurae  fistularis  resectae.  Imponitur  fascia  comprimens. 
Hac  ratione  substantia  organica  ante  fistulae  aperturam  collocatur  atque 
latus  gignitur  locus,  in  quo  granulationes  efflorescant,  (cfr.  hist.  morbi). 


Lobulus  pe- 
dunculatus. 


Insertio 

obturamenti 

organici. 


Porro  inseri  potest  cutis  in  locum  fistulae  affectum  adducto  lo- 
bulo pedunculato  e vicinia  fistulae  desumpto. 

De  hac  agendi  methodo  Dieffenhacliins  consulendus  est,  qui  in 
chirurgia  operativa  luculentissima  tradidit  documenta,  quum  de  omnibus 
operationibus  plasticis,  tum  de  hac  operationis  methodo. 

Obturamento  organico  insito,  non  cutem  solum  in  aperturam  fistu- 
lae traducere,  sed  substantiam  etiam  organicam  in  fistulae  meatum  im- 
mittere student  chirurgi.  Raro  autem  sperare  licebit  fore,  ut  hic  pla- 


stices chirurgicae  usus  bonum  habeat  eventum. 

dijudicatio  Inter  operationes  plasticas  potissima  est,  sed  rarissime,  ni  fallor, 

plastices,  resectio  fistulae  per  omnem  fistulae  meatum  atque  insequens 

sutura.  Non  quadrat  nisi  in  pariete  abdominali  laxo  atque  in  fistulis 
parvis  omnique,  si  operatio  peragitur,  opus  est  cautione  ne  adhaesio- 

nes  dilacerentur.  Post  hanc  agendi  rationem  meatus  fistulae  per  pri- 
mam reunionem  concludi  potest. 

Insertiones  culis,  seu  formatione  lobulorum  pedunculatorum,  seu 
prolatione  culis  marginibus  solutis  vel  incisionibus  lateralibus  facta,  seu 
ponte,  qui  dicitur,  in  utroque  latere  cum  reliqua  cule  continua  (cf. 
bist.  morbi)  peragendae,  si  solo  ratiocinio  dijudicantur,  minus  certum 
eventum  habere  videntur.  Mbilo  secius  licebit  saepe  atque  in  ipso 
pariete  costali  iis  uti.  Addendum  est,  quod  hac  agendi  ratione  ad- 
haesiones non  periclitantur.  Meatus  fistularis,  hac  agendi  methodo  in- 
stituta, per  secundam  lanium  intentionem  concludi  potest. 

Conclusio  fistulae  obturamentis  organicis  facienda  raro  tantum  ne- 
cessaria atque  in  usum  vocanda  esse  videtur. 

Ubicunque  naturae  sola  ope  curatio  morbi  initium  cepit  atque  ad 
finem  usque  progressa  est,  medici  munere  hoc  solum  requiritur,  ut  hic 
illic  aegrotis  adslet  auxilio.  Quum  enim  ipsius  naturae  nisu  omnia  ad 
fistulam  concludendam  parata  sint,  remediis  a medico  porrectis  ille  tan- 
tum naturae  nisus  ad  finem  suum  perducendus  est.  Obturatio  fistula- 
rum his  exemplis  bene  fertur:  curationes  igitur  aegrotorum  optimum 
habent  eventum  nec  raro  aegrotos  ab  omni  cruciatu  liberant.  Alia 
res  est,  si  accidit,  ul  frustra  adhibitis  omnis  generis  remediis,  natura 
obturationem  fistulae  denegare  videatur.  Quod  quum  evenit,  non  eae 
solum  desiderantur  conditiones,  quibus  curalio  facilis  redditur,  sed  eae 
quoque,  quae  necessariam  atque  opportunam  eam  reddant.  Scilicet 
ventriculus  angustior  est  atque  irritabilior,  quam  solet  atque  sine  in- 
termissione cum  magno  aegroti  commodo  alimenta  vix  comesa  ejicit, 
insequenle  famis  sensu  novique  ciborum  appetitu.  Tali  malo  si  auxi- 
liari debet  medicus,  curae  radicatis  periculum  faciendum  est:  dubium 
vero  relinquitur,  num  feratur  ea,  nec  ne. 

Omnino  apertum  est,  id  quod  nostro  exemplo  demonstratur,  summi 
pretii  jam  tum  esse  operationem,  quum  apertura  fistulae  tantopere  ea  di- 
minuatur, ut  facile  obturamento  recludi  possit.  Celerum  semper  operatio 

lentanda  est,  si  sine  periculo  peragi  potest,  quum  natura  certe  aliquem 

exitum  ingestis  paratura  sit,  si  obturatio  hermetica  organi  morbo  affecti 
ferri  nequii. 

Fieri  potest,  ut  inter  curationem  fistularum  ventriculi  similia  eve- 
niant atque  in  anu  praelernalurali,  quo,  intestino  in  profundum  lapso, 
infundibulum  formatur,  quod  sensim  concrescit,  donec  loco  meatus  fistu- 
laris sola  remaneat  appendix  ad  parietem  abdominalem  filamentosa,  quae 
etiam  divelli  possit.  Celerum  tale  quid  haud  verisimile  est  propter  par- 
vam mobilitatem  ventriculi  late  plurimum  ad  abdomen  adhaerentis. 
Sectiones  aegrotorum,  qui  sanati  fuerunt,  nullae  existunt. 


Historia  morbi. 


Fistula  ventriculi  in  foemina  XLVII  annorum,  aetate  juvenili  re- 
g-ionis  hypochondriacae  sinistrae  contusione  exorta.  Dolores  acerrimi 
inde  ab  anno  aetatis  usque  ad  tricesimum  et  secundum.  Quo 

anno,  eadem  regione  denuo  contusa,  tumor  parvus  nascitur  supra  car- 
tilaginem quendam  costalem.  Tumor  per  octo  annos  sensim  auctus,  in  ab- 
scessum transit.  Rumpitur  abscessus  anno  aetatis  XXXVIF'"®^  post  pri- 
mum dolorum  ingressum  annis  viginti  praeterlapsis.  Fistula  inde  ven- 
triculi aperta.  Curatio  pallialiva  fasciis  adbibitis.  Cura  radicatis  ope- 
ratione plastica  cum  cute  translata,  die  X.  mens.  Novemb.  MDCCCLVII 
peracta.  Tredecim  diebus  post  nullum  ex  vulnere  defluvium.  Vulnus 
inde  a tricesimo  quinio  post  operationem  die  clausum  remanet  usque  ad 
sexagesimum  nonum  diem  post  operationem  peractam.  Inde  ab  hoc 
die  aucti  dolores.  Recrudescit,  quae  consanuerat,  fistula,  exorta  aper- 
tura subtilissima.  Admoto  lapide  infernali  denuo  recluditur.  Sub  finem 
curae  apertura  subtilissima,  emplastriolo  facile  quae  recludi  potest, 
aperta  relinquitur.  Cessatio  dolorum.  Melior  in  universum  aegrotae 
status. 


Friderica  J w,  mercatoris  uxor,  anno  MDCCCXIF^^o  nata, 

plurium  liberorum  mater,  parvi  corporis  atque  vegrandi  macie  torrida, 

ravo  culis  colore  nigrisque  capillis  praedita,  fistula  ventriculi  in  re- 
gione hypochondriaca  sinistra  cruciatur. 

Quae  cum  aetatis  annum  agebat  vicesimum,  mensis  Octobris  anni 
MDCCCXXXII‘™i  aliquo  die,  tempore  pomeridiano,  atroce  ac  terribili 
dolore  in  latere  sinistro  e regione  ventriculi  oppressa  est.  Adstabat 
medicus  perilissimus,  qui  remediis  gutlalim  porrectis  post  aliquot  horas 
dolores  sedavit,  sedatos  expulit.  Diebus  vero  insequenlibus  certa  vice 
post  ciborum  immissionem  rediere  tormenta  atque  cruciatus.  Saeviere 
imprimis  tempore  pomeridiano,  haud  eadem  quidem  atrocitate  atque 
primi  ingressus  die,  eandem  vero  sedem  atque  illo  die  semper  tenentia. 
Scilicet  e loco  supra  notato  egressi  dolores  dorsum  versus  porrigebantur 
atque  ad  scapulam,  quin  ad  nucham  usque  perlinebant.  Jubet  medicus 
aegrotam  balneis  sulphuratis  uti.  Utitur  misera  intra  sex  septimanas 
duodecim  balneis  sensimque  evanescere  dolores  laeta  persentit. 

Proh!  brevis  laetitia,  parvique  temporis  quies!  Quovis  anno  ver- 
tente denuo  nascuntur  illi  dolores,  refrigerationibus  ut  videbatur,  facile 
excitati.  Et  quamquam  novae  dolorum  tenlationes  neque  tam  subito 
incursu  neque  tanta  atrocitate  terrebant,  quam  primus  mali  ingressus, 
tamen  vix  tolerabiles  erant,  quia  per  complures  menses  durare  sole- 
bant. Semper  dolores  cum  oppressionis  sensu  conjuncti  erant,  atque 
aegrota  attritam  quandam  ventriculi  pariem  sentire  sibi  videbatur.  Me- 
dicus, qui  aegrotam  curabat,  vir  inter  medicos  Vralislavienses  celeber- 
rimus Gullenlag,  M.  Dr.  atque  Regi  ex  consiliariis  sanitatis,  remediorum 
omne  genus,  venaesecliones , hirudines  per  plures  annos  bre\i  tan- 
tummodo fugaceque  cum  eventu  morbo  proposuit. 

Certe  Gultentagius  jam  illo  tempore  persuasum  habuit,  caussam 
dolorum  veram  quum  in  gastritide  tum  in  concretione  ventriculi  cum 
liene  aliisque  organis  vicinis  sitam  esse.  Gastritidem  vero  originem 

hic  judicabat  ex  compressione,  quam  aegrota  margini  extremo  cistae 
innisa  aetate  juvenili  perpessa  esset.  Quam  causam  utrum  suo  jure 
accusaverit  medicus,  an  non,  vix  contendere  ausim.  Certe  in  eodem 
loco  compressio  facta  tempore  posteriore  ad  augendum  malum  haud 

parum  fecit.  Per  complures  annos  aegrota  per  semestre  tempus  satis 
bene  valuit,  neque  scitu  indignum,  cessavisse  certo  quodam  tempore 
per  sex  septimanas  malorum  cruciatus,  post  quam  aegrota  febre  inter- 
mittente vexata  fuerit.  Quod  qui  consideraverit,  vix  abstinebit  ab  hy- 
pothesi  condenda  de  necessitudine,  qua  ventriculi  morbus  cum  au- 
gmento lienali  conjunctus  fuerit.  Nos  quidem  alieni  sumus  a tali  qua- 
piam bypotliesi,  quia  de  lienis  tumore  percussione  explorato  nihil  omnino 
nobis  traditum  est.  Vomitu  aegrota  nunquam  vexata  est. 

Anno  MDCCCXXXVI''"^  Viginti  quatuor  annos  nata  aegrota  nostra 
marito  nupsit  atque  durante  matrimonio  similibus  dolorum  tenlationibus 
cruciabatur,  longioribus  vero  bonae  valetudinis  intervallis  quam  ante 
initium  vitae  matrimonialis  interjectis. 

Inter  MDCCCXXXVlIimum  et  MDCCCLXVIimum  annum,  i.  e.  inter 
vicesimum  quintum  atque  tricesimum  quartum  aetatis  annum  quatuor 
liberos  facili  ac  felici  partu  edidit.  Puerperio  dum  cubavit,  bene 
valuit  atque  in  dorso  accumbens  omni  dolore  gastrico  ceterisque  malis 
etiam  post  ciborum  immissionem  libera  erat  atque  immunis.  Quibus 
annis  vertentibus  mensium  fluxus  per  semestre  tempus  quondam  cessa- 
vit; triginta  vero  pedum  lavationes  regulam  restituere.  Nimirum  fluxus 
menstrui  nullo  fere  tempore  certa  atque  immutata  vice  redire  solebant. 

Triginta  duos  annos  nata  anno  MDCCCXLIV"”®  aegrota  nostra  quum 
die  infausto  circa  theatrum  publicum  turba  spectatorum  conferta  pre- 
meretur, contusionem  regionis  morbo  affectae  tam  acrem  accipiebat,  ut 
anxium  ederet  clamorem.  Inde  ab  hoc  die  ingravescebant  dolores, 
atque  supra  cartilaginem  costalem  parvus  planusque  tumor,  nulla  simul 
data  cutis  mutatione  eminere  coepit,  quo  tacto  dolores  valde  augebantur. 
Frustra  unguenta  atque  emplastra  discutientia,  frustra  fomentationes  spi- 
rituosae,  frustra  balneorum  atque  annuus  aquarum  salubrium  usus,  ex 
quibus  aquas  Carolinenses  bienniis  interpositis  ter  repetiit  aegrota,  a 
medico  praescribebantur.  Aquarum  salubrium  usus  miseram  aegrotam 
valde  debilitabat,  nihilo  minus  etiam  tum  satis  bene  sese  habebat.  Sem- 

per  vescebatur  victu  tenui;  immo  quamquam  cibi  appetens  a consue- 
tudine edendi  omnino  fere  recedebat. 

Qua  vivendi  ratione  per  mullos  annos  inter  dolores  misera  dege- 
bat aeo-rola.  Nullus  dies  vacuus  erat  a doloribus,  qui  vario  ardore  sem- 
per  redibant;  inprimis  notandum,  aegrotam  non  nisi  doloribus  cruciatam 
cubitum  ivisse,  semper  vero  cessavisse  dolores,  quum  ad  lectum  trans- 
gressa in  dorso  accumberet.  Ceterum  bene  valuit  vel  potius  praeter 
mao-num  ac  horridum  malum  reliqua  minus  considerabat.  Animi  et 
corporis  motus  ac  tempestas  mala  frigidaque  ad  augendos  dolores  fa- 
cere solebant. 

Anno  MDCCCLIIimo^  quo  aegrota  nostra  annum  agebat  quadra- 
o-esimum,  vicesimo  anno,  postquam  malum  exortum  est,  dolores  subito 
ino-ravescebant  nulla  causa  cognita.  Octo  hirudines  ad  locum  affectum 
appositae  sunt,  quorum  morsus  ubi  sanati  sunt,  parva  cicatrix,  quam 
dicebat,  ab  aegrota  conspicitur,  quae  sensim  sensimque  increscit  aeque 
ac  tumor,  qui  in  costali  carlilagine  sedem  habebat.  Inungit  oleum 
aeo^rola  nostra,  utitur  balneis  furfureis  atque  locum  alfectum  per  com- 
plures  menses  emplastro  contegit.  Nihilominus  augentur  dolores, 
donec  aperta  cicatrice  sanguinis  atque  puris  parva  copia  provenit.  Ca- 
taplasmatibus per  sex  septimanas  impositis  quum  cessatio  dolorum  tum 
suppuratio  exorta  est,  quae  in  dies  majores  copias  puris  sanguinolenti 
et  pituitae  ad  exteriora  ferebat.  Quibus  cum  secretis  chymum  exire 
e cavo  ventriculi  inde  ab  ipso  secretionis  initio  cognitum  esi.  Omnia 
quae  prolluebanl  culem  erodebant,  acerrimis  doloribus  simul  exortis. 
Per  aliquod  tempus  bis  per  diem  decocta  seminum  lini  immittebantur 
in  fistulam  exortam  et  paulo  post,  quum  aegrota  sibi  persuaderet,  eo 
magis  dolores  diminui,  quo  liberius  esset  et  copiosius  secretorum  elllu- 
viuin,  lislula  spongia  compressa  dilatata  est,  nullo  vero  subsedente  dolo- 
rum cessatione.  Immo  dolores  sine  intermissione  saeviebant,  quum 
omni  motu,  tum  inclinatione  corporis  adaucti.  Semper  fere  oportebat 
aeffrolam  linteis  compressis  fistulam  concludere,  compressa  enim  fistula 
atque  prohibito  effiuvio  melius  sese  habebat,  praecipue  quum  aut  pe- 

dibus  incederet  auf  curru  inveheretur.  Dolores  posi  coenam  acerrimi 
redibant,  esuriente  vero  aegrota  aequo  fere  ardore  saeviebant:  ipso  somno 
aegrotam  prohibebant.  Alvus  erat  adslrictus  nibilque  fere  reddidit; 
nunquam  tamen  vomebat  aegrota. 

Vicesimo  primo  mensis  Octobris  die  anno  MDCCCLV'"™^^  medicus, 
qui  aegrotam  curabat,  speciatissimus  Davidson  M.  D.  me  adscivil  ad 
miserae  mulieris  lectulum.  Quo  cum  perveni,  eum  aegrotae  statum 
reperi,  qualem  supra  descripsi.  Fistulam  ipsam  cum  accuratius  inspice- 
rem, haec  inveni: 

Sita  erat  fistula  in  corpore  macero  ravoque  mulieris  e regione 
hypochondriaca  sinistra  inter  carlilagines  sextae  atque  septimae  costae, 
infra  mammam  atque  paululum  ad  interiora  conversa.  Media  ejus  pars 
quatuor  centimetrorum  et  dimidii  longitudine  a papilla  mammae  dista- 
bat; a linea  mediana  verticali,  quae  per  processum  xiphoideum  decurrit, 
quinque  centimetrorum  et  quadrantis  longitudine  aberat.  Fistulae  ima- 
ginem in  tab.  I,  fig.  1 diminutam,  in  tab.  II,  fig.  1 ad  naturae  instar 
delineatam  lectori  benevolo  proposui.  Rimae  transversae  atque  ad  in- 
teriora versus  paululum  inflexae,  2''  latae,  3 cenlimelra  longae  formam 
praebuit.  Margines  ejus  callosi  erant,  rubri,  tunicae  mucosae  limbo 
nequaquam  instructi.  Insidebat  fistula  in  area  quadam,  volae  ma- 
nus magnitudinem  aequante,  madida,  epidermide  orbata,  cujus  cutis  cras- 
sior facta  erat.  Propter  fistulae  angustiam  in  profundiora  ventriculi 
loca  inspicere  non  licebat;  sole  vero  affulgente,  uvula  quaedam  conspi- 
ciebatur, pisi  magnitudine,  quae  a superioribus  ad  inferiora  depende- 
bat atque  ictu  cordis  commovebatur.  Facile  inde  colligebatur,  fistulam 
pericardio  esse  vicinam.  Scilicet  anteriorem  diaphragmatis  partem,  cui 
pleura  non  inducitur,  perforabat  certeque,  nisi  ad  fundum  ipsum  ven- 
triculi, ad  extremam  saltem  atque  sinistram  partem  corporis  ventriculi 
prope  Cardiam  pertinebat.  Paries  ventriculi  non  prolapsus  erat,  neque 
membrana  interior  ventriculi  mucosa  in  conspectum  venit,  quum  con- 
tractionibus hujus  organi  contenta  ad  exteriora  versus  delata  sunt. 

Therapia. 


Quibus  omnibus  clijudicalis,  quae  jam  videbatur  mali  esse  natura? 
Re  ipsa  doceri  videbatur,  g-asirilidem  chronicam  adfuisse,  quae  concusso 
thoracis  pariete  in  abscessum  abierit,  post  quam  ventriculus  diaphragmati 
et  diaphragma  parieti  costali  coaluerit.  Abscessus  omnia  integumenta 
viginti  annis  vertentibus  perforaverat. 

Quum  aegrota  doloribus  acerrimis  cruciaretur  neque  mali  cogni- 
tionem in  vulgus  emanare  vellet,  deinde,  quia  angustior  erat  fistula, 
experimenta  circa  digestionem  physiologica  instituere  non  licebat. 

Tristi  malo  ut  mederer,  primum  ad  nutritionem  aegrotae  respicie- 
bam, quocirca  cum  medico  aegrotae  experientissimo  victum  mitem,  sim- 
plicem, in  quo  multum  alimenti  inesset,  praescribebam;  lac,  carnem 
crudam,  ova,  sorbitionem  carnis  insulsam,  requiem  sempiternam,  dum 
in  dorso  accumberet  aegrota.  Circa  fistulam  spongiam  collocari  jube- 
bam pulvere  magnesiae  conspersam,  quae  aciem  secretorum  obtunderet 
rimamque  fistulae  levi  compressione  diminueret.  Deinde  substantia 
spongiae  elastica  effluvium  chymi  prohibere  debebat.  Nec  sine  magno 
fructu  consiliis  nostris  obtemperavit  aegrota.  Vere  anni  MDCCCLVD"** 
per  complures  menses  lacte  solo  vescebatur  ejusdemque  anni  auctumno 
aquis  ferruginosis  natronatis  pyrophosphoricis  Struvii  utebatur.  Balneis 
furfuraceis  saepe  lavabatur. 

Quibus  remediis  calamitates  aegrotae  sublevatae  quidem  erant, 
nullo  vero  modo  extinctae.  Medio  anno  MDCCCLVII'"^®  ferro,  narco- 
ticis et  fomentationibus  diversis  alterna  vice  utebatur.  Etiam  hoc  anno 
lacte  tamquam  remedio  fruebatur;  supra  fistulam  melior  fascia  primum 
spiris  elasticis,  deinde  gummi  elastico  instructa  applicabatur.  Per  ali- 
quot tempus  pilam  elasticam  gestabat.  In  dies  vero  magis  aegrota 
patientiam  rumpebat  manibusque  supinis  ex  me  petiit,  ut  funditus  morbo 

ejus  mederer. 

Voluntati  aegrotae  obtemperaturo  ad  operationem  plasticam  haud 
dubie  confugiendum  erat.  Quanta  vero  inter  viros  chirurgos  hac  de  ope- 
ratione  adest  dissensio!  Quorum  omnes  fere  de  fistulis  ventriculi  plastica 
operatione  organice  recludendis  omnino  non  cogitavere,  alii  operationme 


27 


ab  omni  parte  improbavere  propterea.  quod  succo  gastrico  obturamentum 
organicum  necessario  deleatur,  pauci  operationem  comprobavere.  In 
tanta  medicorum  dissensione  quid  statuendum  esse  videbatur?  Equi- 
dem mihi  persuasi,  sine  ullo  vitae  discrimine  oplimoque  jure  fistulae 
recludendae  periculum  esse  faciendum,  praesertim  quum  cruciatus  aegro- 
tae denuo  ingravescerent.  Vix  ulla  diei  hora  mulier  misera  libera  erat 
doloribus.  Ipsum  somni  summo  desiderio  advocati  tempus  doloribus 
interrumpebatur.  Maxime  vespere  cruciabatur  aegrota  nostra.  Ces- 
santibus in  lecto  doloribus  ciborum  quidam  appetitus  exoriebatur  ita, 
ut  singulis  horis  interpositis  paululo  cibi  vesci  eam  oporteret.  Solis 
potionibus  sine  cibis  frui  non  poterat.  Potus  enim  vix  deglutitus  ex 
apertura  fistulae  profluebat.  Tussis  atque  coryza,  quibus  saepe  aegrota 
afficiebatur,  valetudinem  ejus  multo  deteriorem  reddidere. 

Quibus  de  causis  anno  MDCCCLVIP"'»  decimo  Novembris  die  ope- 
rationem institui.  Adstabant  collegae  experientissimi  Davidson^  Moli 
Noviforensis,  M.  D.,  et  Weidner^  clinici  stabilis  chirurgici  medicus  se- 
cundarius atque  collegae  amplissimi  Weigert  et  Starnowski  chirurgi, 
prompti,  ad  me  juvandum.  Aegrota  in  dorso  accurabit;  a chloroformii 
iisu  abstinetur;  fistula  spongia  fortiter  adpressa  strenue  recluditur  ven- 
trisque depressio  omnino  interdicitur  aegrotae.  Quo  facto  primum 
sectura  parallelos  (tab.  II,  fig.  1)  inflexo  ductu  ab  a ad  b per  cutem 
deducta  est,  deinde  lobulus  A A forfice  absolvitur  atque  ab  inferioribus 
disjungitur,  denique  fistulae  margines  ad  unius  lineae  latitudinem  in  c, 
rf,  e,  f resecti  sunt.  Quod  cum  factum  esset,  depressione  diaphragmatis 
violenta  spongia  atque  contenta  ventriculi  per  fistulam  expulsa  sunt. 
Fistula  denuo  obturata,  margines  fistulae  circa  c,  rf,  e, /‘ ad  unius  digiti 
latitudinem  sejunguntur  a stratis  subjacentibus,  deinde  e,  rf,  e cum  c, 
/*,  e quinque  suturis  circumvolutis  ita  coarctatum  est,  ut  linea  x,  y effi- 
ceretur, quae  in  tab.  II,  fig.  2 apparet.  Sectura  parallelos  valde  quum 
hiaret,  ad  literam  sutura  nodosa  additur  atque  ad  literam  t turunda 
plana  immissa  est,  propterea,  quod,  cum  prima  reunio  vix  esset  exspe- 
ctanda, contentorum  ventriculi  effluvium  a sutura  erat  derivandum.  Post 

Therapia 
post  opera- 
tionem. 


opeialionein  vulnus  eam  praebuit  formam,  qualem  tab.  II,  fig.  2 depin- 
ximus. Literis  u et  i?  rimae  vulneris  hiantes  notatae  sunt.  Supra  uni- 
versum operationis  locum  linteola  carpta  atque  crispa  sternuntur,  strata 
emplastris  affiguntur.  Thoraci  universo  mantile  latum  circumligatur. 
Supinus  cubitus;  omni  horae  quadrante  cochlear  minus  aquae  sodae 
vel  cremoris  avenae;  epithemata  frigida. 

Vespere  bene  valet  aegrota,  semel  venit  libido  nauseae.  Porri- 
gitur morphii  acetici  gr.  %. 

XI.  Nov.  die.  Aegrota  bene  dormivit;  nulla  febris;  fasciae  suo  loco 

relinqunlur.  Nil  ex  vulnere  exit.  Alvum  deposuit  aegrota  atque 
per  horas  singulas  dormivit.  Ter  per  diem  morphii  acetici  gr.  /ij 
aegrotae  praebetur.  Minores  quam  ante  operationem  dolores.  Ad 
tempus  cochlear  minus  de  vitello  ovi. 

XII.  Nov.  d.  Dolores  mullo  minores  quam  priore  tempore.  Nulla  alvi 
dejectio.  Epithematum  frigidorum  usus  non  intermittitur.  Fasciae 
removentur.  Omnes  suturae  praeter  eas,  quae  literis  z et  s nota- 
tae sunt,  extrahuntur.  Lobulus  firmiter  adhaeret  parteque  vulneris 
circa  literas  x,  u conclusa,  turunda  firmiter  suo  haeret  loco.  Impo- 
nuntur vulneri  linteola  carpta,  dein  emplastra  adhaesiva,  denique 
mantile  latum.  Ter  per  diem  injiciuntur  clysmata  ex  jure  bovino  atque 
vitello  ovi  unius  parata.  Dimidium  pocillum  potione  repletum  semel 
per  diem  porrigitur.  Cremor  avenae  cum  vitello  ovi,  jus  ex  bu- 
bula factum  et  aqua  sodae  mensura  cochlearis  unius  praebentur 

aegrotae. 

XIII.  Nov.  d.  Acus  ad  literam  s collocata  removetur.  Locus  vulneris 
literis  x,  ij  signatus  per  primam  intentionem  coaluit;  turunda  (0 
laxatur;  fasciae  ut  priore  die  reponuntur.  Nulli  dolores;  aegrota 

bene  dormivit. 

XIV.  Nov.  d.  Turunda  ex  vulnere  retrahitur;  retractam  nihil  ex  ven- 
triculi cavo  subsequitur.  Optime  valet  aegrota,  alvo  clysmatum  ope 
dejecto.  Illa  pars,  quae  in  tabula  litera  u signata  est,  in  dies 

magis  contrahitur. 

XV.  Nov.  d.  Aegrota  conlra  vetiluni  compluria  hausit  aquae  pocula. 

Fasciis  remotis  inter  motum  corporis  ex  loco  v notato  aqua  pura 
effluxit.  Sutura  ad  literam  s remota  locus  lapide  infernali  tan- 

gitur. Consuetae  superadduntur  fasciae. 

XVI.  Nov.  d.  Optime  valet  aegrota,  praeterquam  quod  siti  valde  ca- 

stigatur. Paululum  aeris  inter  obligandum  ex  loco  v signato  exire 
videtur.  Quotidianus  lapidis  infernalis  usus  externus. 

XVII.  Nov.  d.  Contra  alvi  prolluvium  clysmata  amylacea  injiciuntur. 
Vulnera  ad  literas  m,  .9,  v purem  edunt.  In  profundo  vulneris 
omnia  clausa  sunt,  excepto  quod  in  medio  loco  litera  v notato  aper- 
tura remansit  capitis  aculae  magnitudinem  aequans.  Aegrota 
bene  se  habet.  Loco  circa  literam  v contracto  decima  quaque 
minuta  potio  porrigitur,  mensura  cochlearis  minoris.  Ex  ventri- 
culo nihil  exit. 

XVIII.  Nov.  d.  Inter  obligandum  liquores  mensuram  cochlearium  non- 
nullorum aequantes  per  vulnus  profluunt.  Quinta  quaque  minuta 
jus  vel  aqua  sodae  mensura  cochlearis  minoris  porrigitur. 

XIX.  Nov.  d.  Muci  guttula  atque  paulum  aeris  ex  vulnere  exit.  Alvi 
aliquod  profluvium  adest. 

XX.  Nov.  d.  Vulnera  sectura  effecta  in  dies  magis  coalescunt;  paulum 

muci  exit,  argento  nitrico  vulnera  tanguntur. 

XXI.  Nov.  d.  Nihil  amplius  de  vulnere  profluit.  Circa  locum  l,  v li- 
teris notatum  omnia  coalescunt;  in  profundo  apertura  disparuit; 
optimae  ubique  conspiciuntur  granulationes. 

XXII.  Nov.  d.  Duae  circiter  guttae  ex  fistula  exiere.  Arg.  nitr.  applicatio. 

XXIII.  Nov.  d.  Nil  defluxit.  Ciborum  appetitus  increscit.  Jus  aegro- 
tae permittitur.  Cruciatus  veteres  inde  ab  operatione  disparuerunt. 
In  prima  acu  ad  a?,  ij  foveola  plane  sicca  invenitur. 

XXIV.  Nov.  d.  Esurit  aegrota,  s,  /,  v in  dies  magis  diminuitur.  Ea- 
dem, quae  antea  erat  fascia. 

XXV.  Nov.  d.  u in  cicatricem  abiit.  Quotidie  jus  ex  bubula  paratum 
aegrotae  porrigitur,  quae  supinum  cubitum  servat. 

A XXVI.  Nov.  die  ad  XV.  Deo.  diem,  .v,  v in  dies  magis  diminuitur. 
Die  postremo  omnia  clausa  sunt  atque  in  cicatricem  mutata.  Ap- 
petitu ciborum  increscente  aegrota  lacie,  jure  bovino,  carne  trita 
vescitur.  Inde  a vicesimo  tertio  Nov.  die,  i.  e.  per  XXIII  dies 
nihil  ex  vulnere  evasit.  Aegrota  bene  dormii.  Clysmata  nutri- 
lioni  inservientia,  quae  usque  ad  illum  diem  continuata  erant, 
omittuntur.  Cicatrice  oppressa  aliquis  exoritur  dolor.  Cubitum 
supinum  etiam  tum  servari  jussimus. 

A XV.  Dec.  die  ad  XXVI.  Dec.  diem.  Omnia  clausa  manebant,  (cf.  lab.I, 
tig.  2.)  XXVI''"o  Dec.  die  Bebra,  illustris  professor  Viennensis, 
aegrotam  videt.  E lecto  surgit;  surgens  dolorem  persentit  extractu 
aliquo  ad  inferiora  vergente.  Cicatricem  in  regione  fistulae  quum 
digito  langis, rimam  aliquam  profundiorem  osseam  sentire  libi  videris. 
Nulla  circum  fistulam,  percussione  facta,  son  iobtusio  exauditur.  Lien 
paullisper  ad  posteriora  versus  remotus  est.  Somnus  atque  ap- 
petitus ciborum  adsunt.  Esurienti  vero  mulieri  parva  tantum  ci- 
borum copia  caule  porrigitur. 

MDCCCLVIII.  II.  Jan.  d.  E regione  lilerae  c aliquod  puris  vestigium 
invenitur.  Neque  tamen  ulla  apertura,  per  quam  e profundis  ali- 
quod exire  potuerit,  conspicitur. 

X.  Jan.  d.  Omnia  sicca  sunt, 

XVII.  Jan.  d.  vero  pus  denuo  conspicitur  atque 

XVIII.  Jan.  d.  per  aperturam  subtilissimam,  vix  visibilem  aer  evadit. 

II.  Febr.  d.  Omnia  lapide  infernali  leviter  admoto  denue  reclusa  sunt. 
Inde  ab  apparentia  puris  supinus  cubitus. 

X.  Febr.  d.  E lectulo  surrexit  femina. 

XVI.  Febr.  d.  Aer  denuo  evadit  per  aperturam  subtilissimam.  Inde 

ab  hoc  tempore  status  vulneris  hic  erat: 

A XVI.  Febr.  die  ad  XX.  diem.  Per  quatuor  dies  subtilissima  apertura 

aderat. 

A XX.  Febr.  die  ad  XXII.  Mari.  diem.  Duobus  diebus  vulnus  clausum. 

A XXII.  Mari,  die  ad  V.  Apr.  diem.  Tredecim  diebus  vulnus  aperluin  erat. 

A V.  Apr.  die  ad  XX.  Apr.  diem.  Per  quindecim  dies  vulnus  clausum, 
A XX.  Apr.  die  ad  XII.  Maji  diem.  XXII  diebus  apertum, 

A XII.  Maji  die  ad  XIX.  Jun.  diem.  XXXVIII  dies  clausum, 

AXIX.,lun.  d.  ad  XIX., lul.  diem,  per  XXX  dies  apertum  erat  vulnus. 

,Iam  quum  observaretur  dolores  clauso  vulnere  augeri,  diminui 
vulnere  patente,  omnino  vulneris  plane  recludendi  rationem  omisimus. 
Reliquimus  forarninulam  subtilissimam  facile  emplastro  imposito  reclu- 
dendam, mensuram  capitis  dimidii  aculae  aequantem.  Arg.  nitrici  usus 
externus  aegrotae  est  beneficio,  quia  excoriationes  eo  disparuere.  Per 
longum  tempus  morphio,  arg.  nitrico,  ferro  et  lacte  usa  est.  Saepius 
interea  vulnus  coaluit  vicissim  atque  recrudescebat.  XXIP^o  ,Iul.  die 
vulnus  siccum  est,  IX.  Aug.  die  apertum,  XXIII.  Oct.  die  inter  magnos 
dolores  clausum,  XXX.  Oct.  die  siccum,  XX.  Nov.  die  denuo  apertum, 
postquam  cum  magno  dolore  per  aliquod  tempus  clausum  fuit.  Hic 
erat  aegrotae  status  vertente  anno  MDCCCLVIIP”^®  et  MDCCCLIX’"*®  usque 
ad  hunc  diem,  quum  fistula  lapide  infernali  admoto  haud  amplius  con- 
cluderetur. 

XXVII.  Aug.  die  anni  MDCCCLIX  fistula  hanc  speciem  praebet: 
fistula  in  media  cicatrice  dimidiam  partem  capitis  aculae  aequat  magni- 
tudine. Circuitus  ejus  ad  latitudinem  grossi  argenti  dimidii  paulu- 
lum rubet,  epidermide  vero  non  orbatus  est.  Margines  fistulae  sunt 
obtusi.  Cicatrices  firmae  sunt  atque  albidae.  Ex  fistula  nonnunquam 
guttula  spumae  mucosae  exit,  cibi  vero  nonnisi  in  tussiendo  aliquid 
evadere  videtur.  Ceterum  emplastro  minimo  atque  lamina  quadam  parva 
pulvillo  atque  corrigia  elastica  instructa  recluditur.  Compressio  fistu- 
lae haud  est  tolerabilis],  ventrem  vero  comprimere  licet.  Per  fistu- 
lam decurrit  cicatrix  tenuis  suturae  longitudine  quatuor  centimetrorum 
et  dimidii.  Duobus  centimetris  infra  fistulam,  quae  4/2  centim.  a papilla 
mammae  ad  inferiora  atque  interiora  sila  est,  transverse  decurrit  cica- 
trix (/>)  ad  inferiora  defiexa  (cf.  tab.  I,  fig.  2),  quae  incisione  laterali 
exorta  est.  7 ''j  centim.  longitudinem  aequat. 

Epicrisis. 


Aegrola  etsi  operatione  non  ab  omnibus  quidem  doloribus  liberata 
est,  tamen  post  eam  longe  melius  quam  ante  eam  se  habet.  Melius 
quam  antea  alitur.  Alvus  paululum  est  suppressus,  sed  copiosus. 
Ciborum  cupiditati,  quae  magna  adest,  saepius  aegrota  satisfacit  pauca 
escae  copia  assumpta.  Somnus  semel  bisve  per  noctem  in  breve  tem- 
pus doloribus  interrumpitur,  qui  cibis  assumptis  aeque  ac  inedia  atque 
catarrbis  augeri  solent.  Raro  tantum  per  fistulam  aliquid  cibi  exit.  Inde 
sequitur,  statum  aegrotae,  annum  quadragesimum  septimum  nunc  agentis, 
quum  in  universum,  tum  in  loco  affecto  mullo  meliorem  facium  esse. 

Agebatur  in  nostro  casu  morbus  feminae,  quae  aetate  juvenili 
margini  extremo  cistae  valde  innisa  regionem  ventriculi  admodum  com- 
presserat. Sine  ullo  vomitu  vicesimo  aetatis  anno  pomeridiano  alicujus 
diei  tempore  acres  exoriuntur  dolores,  qui  conjuncti  sunt  cum  sym- 
ptomatibus inflammationis  ventriculi  atque  vicinorum  organorum.  Do- 
lores paucis  lanium  intermissionibus  datis  per  multos  annos  durant. 
Tricesimo  secundo  aetatis  anno  aegrota  in  turba  hominum  compressa 
novam  accipiebat  contusionem.  Dolores  exinde  augentur  atque  supra 
costam  formatur  tumor.  Tumore  increscente  dolores  augentur  atque 
auclumno  MDCCCLIl’'"*  anni  fistula  quaedam  aperitur  apud  aegrotam 
quadragenariam,  vicesimo  anno  post  primum  dolorum  impetum.  Decimo 
Nov.  anni  MDCCCLVII'"*'  post  curam  pallialivam  per  longum  tempus 
continuatam  fistula  operatione  plastica  organica  recluditur.  A XV.  Nov. 
die  usque  ad  XXII.  Nov.  diem,  a quinto  igitur  ad  tertium  decimum 
post  operationem  diem  parva  copia  contentorum  gastricorum  ex  vulnere 

effluit:  inde  a XXIII.  Nov.  die  MDCCCLVID"^i  anni  usque  ad  XVIII. 

/ 

Jan!  MDCCCLVIIIimi  anni,  per  quinquaginta  sex  igitur  dies  nihil  per 
vulnus  evadit,  quod  tricesimo  quinto  post  operationem  die  ad  cicatri- 
cem pervenit.  Deinde  levi  suppuratione  exorta  fistula  a[)eitura  sub- 
tilissima denuo  recrudescit,  facillime  vero  lapidis  infernalis  tactu  denuo 
recluditur.  Porro  vel  duobus  vel  tribus  vel  quindecim  vel  Aiginti 
duobus  vel  triginta  octo  diebus  interpositis  fistula  partim  clausa  est, 
partim  aperta.  Quum  vero  observaretur  fistula  penitus  clausa  dolores 

aegrotae  augeri,  aperto  autem  subtili  fistulae  ostio  ferri  posse  dolores, 
statuitur  fistulam  lapide  haud  amplius  tangere.  Jam  aegrota  hoc  ipso 
tempore  uno  anno  novemque  mensibus  post  operationem  factam  prae- 
terlapsis ostium  fistulae  apertum  habet,  capitis  aculae  magnitudinem 
aequans  facileque  quae  obturari  potest.  Conditio  ejus  cujusvis  rei  ra- 
tione habita  melior  est  quam  ante  operationem.  Ciborum  enim  vesti- 
gia tantum,  nec  nisi  guttula  muci  per  fistulam  effluunt.  Melius  alitur, 
quamquam  doloribus  mitioribus  adhuc  repetitur.  Firmatur  hoc  casu 
experientia  illa,  quae  in  multis  observationibus  condita  est,  ventriculos 
fistulosos,  quod  ad  volumen  attineat,  comminui.  Porro  hoc  casu  doce- 
tur, necesse  esse,  ventriculos  fistula  perforatos  ad  exteriora  versus 
liberum  habere  exitum,  quia  motus  eorum  concretionibus  impediantur. 

Adfuit  sine  dubio  hoc  loco  abscessus  ventriculi  non  ex  ulcere, 
sed  ex  compressione  ventriculi  ortus. 

Explicatio  tabularum. 


Tab.  I. 

Fig.  1.  Imago  pholographica  trunci  J niae  mulieris,  iu  historia  morbi 

commemoratae. 

a.  Fissura  fistulae  infra  papillam  mammae  inter  sextam  atque  septi- 
mam costam. 

b.  Loca  circumjacentia  epithelio  orbata. 

Fig.  2.  Eodem  fistula  post  curationem. 

a.  Fistulae  clausae  cicatrix. 

b.  Sectionis  parallelae  ad  prolationem  cutis  institutae  cicatrix.  A.  Pons 
dermaticus,  qui  dicitur. 

Tab.  II. 

Fig.  1.  Sectiones  ad  operationem  fistulae  ad  naturam  delineatae. 

c.  d.  e.  f.  Sectiones  ad  resectionem  marginum  factae. 

rt.  b.  Sectio  parallelos. 

A.  A.  A.  Pons  dermaticus,  qui  dicitur,  ad  alliora  versus  proferendus. 

Fig.  2.  Instar  aegrotae  post  operationem  factam. 

X.  m.  z.  y.  Fistula  quinque  suturis  circumvolutis  reclusa,  n et  c.  Vul- 
nus e prolatione  pontis  dermalici  originem  ducens.  In  vulnere 
haeret  turunda  litera  t notata,  s.  Sutura  nodosa. 

